Orașul din România unde au fost montate primele pubele inteligente. Cum se face accesul la ele
Localitatea cu cea mai mare rată de reciclare din România, Târgu Lăpuș, din județul Maramureș, are acum primele insule ecologice digitalizate, cumpărate cu fonduri din PNRR. Cu ajutorul unui card sau al unui cod QR, oamenii au acces la pubelele inteligente și depozitează separat hârtie, cartoane, sticlă, PET-uri sau gunoi menajer. În restul orașelor, sistemul mai are de așteptat.